CELEX: 31974R1777
Language: el
Date: 1974-07-09 00:00:00
Title: Κανονισμός (ΕΟΚ) αριθ. 1777/74 της Επιτροπής της 9ης Ιουλίου 1974 περί καθορισμού ορισμένων στοιχείων υπολογισμού της επιβαρύνσεως κατά την εισαγωγή και της τιμής ανασχέσεως για την ωοαλβουμίνη και τη γαλακτοαλβουμίνη

Avis juridique important

|

31974R1777

Κανονισμός (ΕΟΚ) αριθ. 1777/74 της Επιτροπής της 9ης Ιουλίου 1974 περί καθορισμού ορισμένων στοιχείων υπολογισμού της επιβαρύνσεως κατά την εισαγωγή και της τιμής ανασχέσεως για την ωοαλβουμίνη και τη γαλακτοαλβουμίνη  

Επίσημη Εφημερίδα αριθ. L 186 της 10/07/1974 σ. 0019 - 0020 Φινλανδική ειδική έκδοση: Κεφάλαιο 3 τόμος 6 σ. 0016  Ελληνική ειδική έκδοση: Κεφάλαιο 03 τόμος 11 σ. 0006  Σουηδική ειδική έκδοση: Κεφάλαιο 3 τόμος 6 σ. 0016  Ισπανική ειδική έκδοση: Κεφάλαιο 03 τόμος 7 σ. 0231  Πορτογαλική ειδική έκδοση : Κεφάλαιο 03 τόμος 7 σ. 0231 

ΚΑΝΟΝΙΣΜΟΣ (ΕΟΚ) αριθ. 1777/74 ΤΗΣ ΕΠΙΤΡΟΠΗΣ της 9ης Ιουλίου 1974 περί καθορισμού ορισμένων στοιχείων υπολογισμού της επιβαρύνσεως κατά την εισαγωγή και της τιμής ανασχέσεως για την ωοαλβουμίνη και τη γαλακτοαλβουμίνηΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 170/67/ΕΟΚ του Συμβουλίου της 27ης Ιουνίου 1967 περί κοινού συστήματος εμπορίας για την ωοαλβουμίνη και τη γαλακτοαλβουμίνη και καταργήσεως του κανονισμού αριθ. 48/67/ΕΟΚ(1), όπως τροποποιήθηκε από τον κανονισμό (ΕΟΚ) αριθ.  1081/71(2) και ιδίως τα άρθρα 3 και 5 παράγραφος 5,  Εκτιμώντας:  ότι ο κανονισμός αριθ. 201/67/ΕΟΚ της Επιτροπής της 28ης Ιουνίου 1967 περί λεπτομερειών εφαρμογής του κανονισμού αριθ. 170/67/ΕΟΚ "περί κοινού συστήματος εμπορίας για την ωοαλβουμίνη και τη γαλακτοαλβουμίνη και καταργήσεως του κανονισμού αριθ.  48/67/ΕΟΚ"(3) καθόρισε, ιδίως, τους συντελεστές που πρέπει να χρησιμοποιούνται στις εισφορές που εφαρμόζονται στα αυγά με κέλυφος για να λαμβάνεται το ύψος της επιβαρύνσεως κατά την εισαγωγή της ωοαλβουμίνης και της γαλακτοαλβουμίνης- ότι κατ' εφαρμογή του κανονισμού αριθ. 200/67/ΕΟΚ της Επιτροπής της 28ης Ιουνίου 1967 περί καθορισμού του ύψους των επιβαρύνσεων κατά την εισαγωγή και των τιμών ανασχέσεως για ορισμένες αλβουμίνες για την περίοδο από 1ης Ιουλίου ως 31ης Οκτωβρίου  1967(4), οι τιμές ανασχέσεως για τα προϊόντα αυτά καθορίσθηκαν λαμβάνοντας υπόψη:  - για τη μικρότερη αξία της βασικής ύλης, το ίδιο ποσό με εκείνο που χρησιμοποιήθηκε για τα διαχωρισμένα προϊόντα που παράγονται από τα αυγά με κέλυφος,  - για τα έξοδα μεταποιήσεως τα κατ' αποκοπή καθορισθέντα ποσά των:  - 0,7325 ΛΜ/χλγ για τις αποξηραμένες αλβουμίνες,  - 0,0950 ΛΜ/χλγ για τις λοιπές αλβουμίνες- ότι δεν υπάρχει προς το παρόν ανάγκη να γίνεται διαφοροποίηση μεταξύ, αφ' ενός μεν, της μειωμένης αξίας της βασικής ύλης που χρησιμοποιείται για την παραγωγή των διαχωρισμένων προϊόντων που παράγονται από τα αυγά με κέλυφος και, αφ' ετέρου, εκείνης των  ωοαλβουμινών και γαλακτοαλβουμινών- ότι, αντιθέτως, η εξέλιξη της τεχνικής και των τιμών κατέστησε απαραίτητη την επανεξέταση των δεδομένων που χρησιμοποιούνται για τον καθορισμό των προαναφερθέντων συντελεστών και κατ' αποκοπή ποσών- ότι τα δεδομένα αυτά παρουσιάζουν ουσιώδεις αλλαγές,  ιδίως όσον αφορά τα έξοδα θραύσεως, παστεριώσεως, ψύξεως, αποξηράνσεως και συσκευασίας- ότι πρέπει λοιπόν να καθορισθούν νέοι συντελεστές και νέα κατ' αποκοπή ποσά- ότι η Επιτροπή Διαχειρίσεως Κρέατος Πουλερικών και Αυγών δεν έχει διατυπώσει γνώμη εντός της προθεσμίας που ετάχθη από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι συντελεστές που αναφέρονται στο άρθρο 3 του κανονισμού αριθ. 170/67/ΕΟΚ καθορίζονται ως ακολούθως:  α) για τα προϊόντα που αναφέρονται στο άρθρο 1 περίπτωση α) 1 του προαναφερθέντος κανονισμού: 4,06- β) για τα προϊόντα που αναφέρονται στο άρθρο 1 περίπτωση α) 2 του προαναφερθέντος κανονισμού: 0,55.   Άρθρο 2  Τα έξοδα μεταποιήσεως που αναφέρονται στο άρθρο 5 παράγραφος 1 του κανονισμού αριθ. 170/67/ΕΟΚ καθορίζονται ως ακολούθως:  α) για τα προϊόντα που αναφέρονται στο άρθρο 1 περίπτωση α) 1 του προαναφερθέντος κανονισμού: 0,9200 ΛΜ/χλγ- β) για τα προϊόντα που αναφέρονται στο άρθρο 1 περίπτωση α) 2 του προαναφερθέντος κανονισμού: 0,1200 ΛΜ/χλγ.   Άρθρο 3  Οι διατάξεις των άρθρων 1 ως 5 του κανονισμού αριθ. 163/67/ΕΟΚ ισχύουν για τα προϊόντα που αναφέρονται στο άρθρο 1 του κανονισμού αριθ. 170/67/ΕΟΚ. Εν τούτοις, οι παραπομπές στο άρθρο 8 και στο άρθρο 8 παράγραφος 2 του κανονισμού αριθ.  122/67/ΕΟΚ θεωρούνται ως παραπομπές στο άρθρο 5 παράγραφος 3 του κανονισμού αριθ. 170/67/ΕΟΚ.   Άρθρο 4  Ο κανονισμός αριθ. 201/67/ΕΟΚ καταργείται.   Άρθρο 5  Ο παρών κανονισμός αρχίζει να ισχύει την 1η Αυγούστου 1974.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Ιουλίου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. 130 της 28.6.1967, σ. 2596/67.  (2) ΕΕ αριθ. Ν 116 της 28.5.1971, σ. 9.  (3) ΕΕ αριθ. 134 της 30.6.1967, σ. 2836/67.  (4) ΕΕ αριθ. 134 της 30.6.1967, σ. 2834/67.